CELEX: 62019CN0334
Language: mt
Date: 2019-04-24 00:00:00
Title: Kawża C-334/19: Talba għal deċiżjoni preliminari mressqa mil-Landgericht Stuttgart (il-Ġermanja) fl-24 ta’ April 2019 — Eurowings GmbH vs GD, HE, IF

26.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/17
            
         
      Talba għal deċiżjoni preliminari mressqa mil-Landgericht Stuttgart (il-Ġermanja) fl-24 ta’ April 2019 — Eurowings GmbH vs GD, HE, IF
      (Kawża C-334/19)
      (2019/C 288/22)
      Lingwa tal-kawża: il-Ġermaniż
      
         Qorti tar-rinviju
      
      Landgericht Stuttgart
      
         Partijiet fil-kawża prinċipali
      
      
         Rikorrenti: Eurowings GmbH
      
         Konvenuti: GD, HE, IF
      
         Domanda preliminari
      
      Id-dispożizzjonijiet tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 (1), b’mod partikolari l-Artikolu 5(3) ta’ dan ir-regolament, għandhom jiġu interpretati fis-sens li l-assenza imprevista minħabba leave ta’ mard ta’ parti sinjifikattiva mill-ekwipaġġ (“strajk selvaġġ”) ta’ kumpannija tal-ajru li nnolleġġat ajruplan u ekwipaġġ abbażi ta’ kuntratt ta’ “wet lease” lit-“trasportatur tal-ajru effettiv”, fis-sens tal-Artikolu 2(b) ta’ dan ir-regolament, iżda li ma nkarigatx ruħha mir-responsabbiltà operazzjonali tat-titjiriet, għandha l-effett li t-“trasportatur tal-ajru effettiv” lanqas ma jista’ jinvoka “ċirkustanzi straordinarji” fis-sens tal-Artikolu 5(3) tar-Regolament, fid-dawl tas-sentenza tas-17 ta’ April 2018, Krüsemann et (C-195/17, C-197/17 sa C-203/17, C-226/17, C-228/17, C-254/17, C-274/17, C-275/17, C-278/17 sa C-286/17 u C-290/17 sa C-292/17 (2)?
      
         (1)  ĠU Edizzjoni Speċjali bil-Malti, Kapitolu 7, Vol. 8, p. 10
      
         (2)  EU:C:2018:258